open-index/open-wikipedia-markdown huggingface dataset:
Katalina la Grande

**Katalina II de Rusia**, yamada **la Grande** (*Ekaterina Alekseyevna*, en ruso: Екатерина Великая), nasida komo *Sophie Friederike Auguste von Anhalt-Zerbst-Dornburg* en Szczecin (Stettin), Pomeranya oy endiya en Polonia, el 2 de Mayo de 1729 i muerta en la sivdad de San Petersburgo el 17 de Noviembre de 1796. El su reynado komo emperatrisa de Rusia yegó a tener 34 anyos, desde el 28 de Djunio de 1762 asta el diya de la su muerte. Basho el su reynado, Rusia yegó a ser el payis mas puederozo de Evropa Orientala i una potensya mondiala. El su titolo era **Emperatrisa i Otókrata de todas las Rusias**.

## Referensias


## Bibliografiya
* Anastasia Espinel Souarez. Catalina II La gran leyenda de Rusia (100 Personajes). Panamericana Editorial, 2005. 136 p. ISBN 958-30-1648-9, ISBN 978-958-30-1648-6 
* Henri Troyat. Catalina la Grande. Editorial Vergara, 2008. 480 p. ISBN 84-666-2489-9. 

## Atamientos eksternos

Katēggoría:Zarinas de Rusia
Katēggoría:Emperadores de Rusia
Katēggoría:Famiya Romanov
Katēggoría:Rusos
Haim Weizmann

**Haim Azriel Weizmann** (en ivrit, **חַיִים וַיְצְמַן**) era un emportante kémiko, dirijente zionista britániko i el primér presidente del Estado de Israel. Nasió el 27 de Novembre de 1874 en la viya de Motol, serka de Pinsk, en la aktuala Belarus, antonses parte del Imperio Ruso. 

Haim Weizmann nasió en una famiya kon parás, lo kualo le permetió estudiar Kemika en la Universita de Friburgo (Suisa), de ande se graduó en la anyada de 1899. Izo el su doktorado en la Universita de Jinebra i enel anyo 1904 empiesó a lavorar enel Departamento de Kemika Orgánika de la Universita Victoria de Manchester. Se izo konosido antonses deke desvelopó la asetona, un solvente era uzado para produzir eksplosivos, a traverso de la fermentasiyon de la bakteria *Clostridium acetobutylicum*, la kuala es endagora konosida en su onor komo *organismo Weizmann*. Haim Weizmann fue el primero en determinar el modo de uzar la fermentasiyon de las bakterias para produsir munchas sustansyas; es konsiderado el padre de la fermentasiyon industriala.

## Karriera komo zionista
Dempues de la Priméra Gerra Mondiala, se fue a bivir a Eretz Israel, endagora kontrolado por el Reyno Unido, en bushkida de un dialog kon los lideres arabos de la rejion. Haim Weizman es konsiderado el lider del yamado zionismo sintetiko, el kualo se topa entre el zionismo revisiyonista de Djabotinksy i el zionismo de siedra, de David Ben Gurion.

Haim Weizmann murió el 9 de Novembre de 1952. Fue entierrado, asigun el su dezeyo, enel gan de la su kaza, la kuala konforma parte oy endiya del Instituto Sientifiko Weizmann.

Kateggoría:Presidentes de Israel
Kateggoría:Zionismo
Kateggoría:Vikipedya:Artikolos kon grafia ladina
Jacob Levy Moreno

El Dr. **Jacob Levy Moreno** (en ivrit **יעקב לוי מורנו**) era un konosido sikiatra, fondador del Sikodrama i la Sosyometriya.

## Biografiya
Moreno nasio enel anyo 1889 en la sivdad de Bukureshti, Rumania i kresio en Viena, Ostria. El su padre era Nissim Moreno Levy, un merkader sefardi nasido enel anyo 1856 en Pleven, antonses parte del Imperio Otomano (oy parte de Bulgaria). El nono de Jacob, Buchis, se fue a bivir a Pleven desde Estambol, ande los sus ansestros arrivaron desde Espanya enel anyo 1492. Se kreye ke la famiya Moreno deshó Pleven para Bukureshti durante la Gerra Ruso-Turka de 1877-78, tras del haham de Pleven Haim Bejarano, en bushkida de menos antisemitizmo. La madre de Moreno, Paulina Iancu, tambien sefardi, nasida enel anyo 1873, era de Călăraşi, Rumania . Ambezó medisina, matematikas y filosofiya en la Universita de Viena. Kuando ainda era elevo en la universita, no achetó las teoriyas de Sigmund Freud i dezvelopó su entereso en los grups para la praktika. Jeneralmente izo sus eksperimentos en sikodrama, sosyometriya i sikoterapia grupala, dempues de irse a bivir a la sivdad de Mueva York, Estados Unidos enel anyo 1925. Lavoró komo profesor en la Universita de Columbia i en la *Mueva Eskola de Investigasiones Sosyalas*. Endemás, fue elevo de Carl Gustav Jung. 

La su espoza, Zerka Moreno, ainda aze el su lavoro oy endiya. Entre los sus elevos se ankontra el sueko Leif-Dag Blomkvist.

## Ovras
* **El teatro de la espontaneidad**. Ed. Vancú, Buenos Ayres, 1977
* **Las palabras del padre**. Ed Vancú, Buenos Ayres, 1977
* **Las bases de la psicoterapia**. Ed. Hormé, Buenos Ayres, 1967
* **Psicoterapia de grupo y psicodrama: introducción a la teórica y la praxis**. Ed. Fondo de Cultura Económica, Sivdad de Méksiko, 1966
* **Sikodrama, Sikomuzika i Sosyodrama**. Ed. Hormé, Buenos Ayres, 1961
* **Sikodrama**. Ed Hormé, Buenos Ayres, 1961
* **Fondamentos de la Sosyometriya**. Ed. Paidós, Buenos Ayres, 1961

## Ver endemas
*Sikodrama
*Sosyometriya
*Terapia Grupala

## Referensias


## Atamientos eksternos
*Instituto de Psicodrama J. L. Moreno 
*Escuela de Psicoterapia y Psicodrama, Madrid 

Kateggoría:Sikiatras de Rumania
Kateggoría:Sefaradim‎
Kateggoría:Djudios de Rumania
Istorya de los djudios en Rumania

Los **Djudios de Rumania** tienen una istorya de más de dos mil anyos en la rejion ke oy endiya es konosida komo Rumania, ma la komunita tiene una emportante parte en la istorya del payis, espesialmente desde la arrivada de los ashkenazis enel syéklo XIX. Es uno de los pokos payises ande bivieron komunitas sefardis i ashkenazis; asigun el senso ofisial de 1930, en Rumania bivían 756.930 djudios. Dempués del Olokósto, esta komunita se izo mucho mas chika: 146.274 en 1956, 24.667 en 1970, 9.670 en 1992 i 6.179 en 2002.

Kateggoría:Rumania
Kateggoría:Istorya de los djudios
Ospital

Un **ospital**, **ispital**, **espital** o **eshpital** es un fraguado espesialmente para atender a los hazinos, para diagnostikar la su hazinura i azer el tratamyénto ke seya menesterozo. Egzisten munchos tipos de ospitales, asigun el tipo de hazinura ke tratan: djeneralos, de agudos, psikiatrikos, maternos, para ninyos i otros. 

## Etimolojiya
El biervo **ospital** viene del biervo en lingua latina *hospes*, "musafir", ma tambien sinyifika "el ke tiene musafires". De *hospes* se yegó a *hospitalia*, "kaza para vijitas ajenas", biervo ke kon el tyempo pasó a ser uzado para yamar al lugar ande se atiende a los sharfos i los hazinos.

## Seksiyones
Ariéntro de los ospitales, se puede toparsen las diferentes kateggorías de la medisina, komo Otorrinolaringolojiya, Kardiolojiya, Neurolojiya, Oftalmolojiya, Medisina interna, Medisina tropikala i otras.

## Atamientos eksternos

* Direktorio mondial de ospitales 

## Referensias
Yapto Soerjosoemarno

**KRT. Yapto Soelistyo Soerjosoemarno, S.H**, amijor konosido komo **Yapto Soerjosoemarno**, es un politiko de Indonesya, nasido el 16 de Disiembre de 1949, in Surakarta, Djava Sentrala. El su padre, Ir. KPN. Soetarjo Soerjosoemarno, es myémbro de la noblesa de la isola de Djava.  Soerjosoemarno es endemas topografo i ambezó la su karriera en los Payises Bashos. La su madre, **Dolly Zegerius**, es una djugadora djudia-olandeza de bridge ke se izo sitizena indonesyana. Yapto Soerjosoemarno es konosido en Indonesya por ser el presidénte del partito politiko indonesio Partito Patriota i lider de la mansevés del movimento Pancasila, *Pemuda Pancasila*. Endemás es avokato i tiene un buró en la sivdad de Djakarta, Indonesya. El Partito Patriota es konosido enel payis por la su fidelitad a la famiya del antiko presidénte Suharto.

## Famiya
Yapto se kazó kon la sinyora **Retno Suciati** i tiene tres ijos: 
* Golda Nayawitri B.D.K, kazada kon Adityo Rizal Soeharsono;
* Sahid Abishalom B.N.N.S , i 
* Jedidiah Shenazar K.S. 

Golda tiene tres ijos kon Adityo Rizal Soeharsono: Azriel Haryo, Gefanya Pringgita i Ghalia Trisulistiani. La famiya Soerjosoemarno es konosida por sus talentos artistikos: La ermana de Yapto, Marini Burhan es una aktrisa konosida de la TV i el teatro de Indonesia, i la su suvrina Shelomita Sulistiany, ija de Marini, es kantadera.

El 12 de Marso del anyo 2011, Yapto resivió una bomba ariéntro de un livro kon titolo *Apakah Masih Ada Pancasila* (El Pancasila ainda egsizte?),  ma no akontesió nada malo.

## Referensias


Kateggoría:Avokatos de Indonesya
Kateggoría:Djudios de Indonesya
Kateggoría:Vikipedya:Artikolos kon grafia ladina
Djava (isola)

**Djava** (en indonesyo **Jawa**), es una isola ke se topa enel arkipyélago de Indonesya i ande se topa la sivdad kapitala del payis, Djakarta.

La isola mide 132.000 km²] i en eya biven unos 124 milyones de personas, fakto ke la aze la isola mas povlada del mundo, por delántre de Honshu, Japon. Endemas, Djava es la isola más kon mayor densidad de povlasiyon de Indonesya, kon 864 ab/km². Si la isola fuesse un payis, estaria enel sigundo lugar en la lista de payises kon mayor densidad de povlasiyon enel mundo, i enel 11º lugar en la lista de payises mas povlados mundo.

## Administrasiyon

La isola esta dividida en 4 provinsias, 1 rejión espesiala * (istimewa daerah), i 1 ** distrito espesial, ke es la sivdad kapitala (ibukota khusus daerah):

* Banten
* Yakarta ** 
* Java Barat (Djava Oksidentala)
* Java Tengah (Djava Sentrala)
* Java Timur (Djava Oryentala)
* Yogyakarta *

## Jeografiya

Djava se topa en un arkipyélago ke empiesa kon Sumatra al nord-oeste i akava en Bali al oryente. Es la 13ra isola más grande del mundo. Al nord-este se topa la isola Borneo, la kuala esta kompartida por Indonesya, Malasya i Brunei Darussalam. Al sud se topa la isola Christmas, de Ostralya. Djava es una isola de orijin volkaniko i tiene 38 montanyas ke en otra epoka eran volkanes aktivos. 

### De entereso

En Djava se ankontra la sivdad kapitala de Indonesya, Yakarta. Para los turistos, lo mas bushkado para vijitar son la sivdad de Yogyakarta, un gran monumento budista en forma de pirámide yamado Borobudur i el templo induizta más grande de la isola, el Prambanan.

## Atamientos eksternos

Katēggoría:Djava
Katēggoría:Indonesya
Kateggoría:Vikipedya:Artikolos kon grafia ladina
Pesah

**Pesah** (en ivrit **פֶּסַח**), ke sinyifika literalmente "saltar", es la fiesta judia en la kual se adora y festeja la yegada del puevlo judio de Ayifto, asigun se melda enel livro de Shemot. El pueblo djudio konsidera la kitada de Ayifto komo el empejo de la su vida como nasyon.

Este es uno de los tres hagim yamados Shalosh Regalim del djudaismo, deke en la epoka del Bet Amikdash, la jente de todo Israel vijitava el Bet Amikdash i azía ofrendas.

Este hag dura syete diyas (ocho enel Galut) i durante eya esta defendido komer alimentos echos kon los sinko sereales (trigo, sevada, senteno, avena i espelta) fermentados, yamados en ivrit Hamets (**חמץ**) (la raíz de  este biervo indika "fermentasiyon"). Antonses se kome matsá (**מצה**) un pan echo sin fermentarsen la masa. Asigun la tradisiyon, los djudios se kitaron de Ayifto kon poko tyémpo i no dio shans de azer fermentar el pan para el kamino, i por esto nase la kreyensya de tener defendido komer hamets.

Durante la priméra noche de la fyesta i las dos primeras noches enel Galut, aze una seudá tradisionala, yamada Leil aSéder o "Séder" (סדר), durante la kuala se melda la Agadá, la istorya de komo los djudios fueron kitados de Ayifto. 

Pesah es yamada endemas **Hag aAviv**, "fyesta de la primavera", deke en Eretz Israel esta estasiyon tiene el su empesijo estos diyas; tambien es yamada **Hag Herutenu**, la "fyesta de la muestra libberasiyon" i **Hag aMatsot**, la "fyesta de las Matsot".

### Trokamientos en la Amidá
Desde Pesah i asta Sukkot, se troka en la Amidá meldar pidiendo a El Dio ke deshe kaer tal, i no por luvya, la kuala se pide en envierno.

## Ver endemas
* Agada
* Séder
* Shemot
* Moshe Rabenu

## Atamientos eksternos

* Gía de Pesah 
* Passover.org 
* Sephardic Pizmonim Project- pizmonim de pesah. 

Katēggoría:Djudaismo
Kateggoría:Vikipedya:Artikolos kon grafia ladina
Muzeyo Djudio de Kasablanka

El **Muzeyo Djudio de Kasablanka** (en fransez **Musée du Judaïsme Marocain de Casablanca**; en arabo **متحف البيضاء المغربية اليهودية**) es un muzeyo dedikado ala istorya de las komunitas djudias de Marroko. Es el uniko muzeyo djudio ke se topa en los payises arabos. El muzeyo amostra mas de 2.000 anyos de istorya i tradisiones de los djudios de Marroko. El muzeyo pertenese a la Fondasion de la Erensia kulturala djudeo-marroki.

El muzeyo se topa en la sivdad de Kasablanka, fue aperturado enel anyo 1996, en la máale de Oasis. Tiene objektos komo mezuzot, sifrei Tora, fotolyos de esnogas, menorot, parás eskritas en ivrit, plakas eskritas en djudeo-arabo marroki, haketia i djudeo-bereber, vestidos de kazamyénto i de fyestas tradisionalas, fotografiyas i videos de las diversas komunitas djudias del payis.

## Referensias


## Atamientos eksternos
*Muzeyo Djudio de Marroko
*Jewish Museum of Casablanca. Lonely Planet

Kateggoría:Muzeyos
Kateggoría:Arkitektura de Maroko
Kateggoría:Komunitas djudias
Ofri Eliaz

**Ofri Eliaz** (en ivrit **עופרי אליעז**) es una kantadera yisraeliana de musika sefardi. Nasió en Afula, en una famiya sefardi. Fue eleva de la Eskola de Musika Rimon en Ramat Asharon, de la Mannes School of Music i ambezó Terapia musikala en la Universita de Mueva York.

La su musika esta konformada por kantikas tradisionalas sefardis echas kon enfluensa del jazz, endjuntamente kon tanyedores de instrumentos klasikos komo el tanyedor de gitara John La Barbera i los tanyedores de ut Omar Faruk Tekbilek i George Mgrdichian.

## Diskografiya
*Ya salio de la mar, *2005*
*Osher (Felisitad)

## Referensias


## Atamientos eksternos
*Oja web ofisiala de Ofri Eliaz

Kateggoría:Sefaradim‎
Kateggoría:Kantadores
Kateggoría:Vikipedya:Artikolos kon grafia ladina
Lingua gayega

La **lingua gayega** (*galego* en lingua gayega) es la lingua propia de la rejion espanyola de Galizia, ande es ofisiala endjunto a la lingua kastilyana. Esta lingua esta relasionada kon la lingua portugeza, kon la kuala konformo una unidad linguistika (galaikoportugez) durante la Edad Media. Diferentes entidades kulturalas akseptan la lingua gayega komo una variedad del diasistema linguístiko gayego-luso-afrikano-brasiliano.

## Ekstension
Endemas de ser avlado en Galizia, también es avlada i ambezada en El Bierzo (Provinsia de Leon) i en una chika rejion de la Zamora yamada Las Portillas, ambas en Kastiya i Leon, asigun un akódro entre la Konsejeriya de Edukasiyon de la Xunta de Galizia i la Konsejeriya de Edukasiyon de Kastiya i Leon.

## Atamientos eksternos

* Informasion básika de la lingua gayega, en la web de la Xunta de Galizia.
* Ethnologue: informasion ensima de la lingua gayega 
* Real Akademia de la Lingua Gayega

## Referensias

Katēggoría:Linguas romansas
Kateggoría:Linguas
Kateggoría:Linguas de Espanya
Kateggoría:Vikipedya:Artikolos kon grafia ladina
Sheih

**Sheih** (en arabo **شيخ**, *sharfo*, *aedado*) es una persona respektada por modre de su edad o sus konosensyas, espesialmente de la relijion. Enel Islam se uza este biervo jeneralmente para desinyar a los ombres ke konosen la relijion, ansina komo los ulemas, muftis, ayatolás, ets. En los grups sufis, el shaih es el maestro espiritual. Los arabos de relijion kristyana endemas uzan este biervo del mismo modo. Las mujeres respektadas o ke pertenesen a la famiya real de un payis arabo o musulmano son yamadas *shaiha*, egzepto en Marroko, ande son yamadas Lalla.

Kateggoría:Islam
Kateggoría:Vikipedya:Artikolos kon grafia ladina
Agada

La **Agadá** (del ivrit **הגדה**,  "narrasiyon"), es el teksto ke es meldado enel seder de Pesah, el kualo endemas kontiene la istorya de kuando el pueblo djudio fue kitado de Ayifto, ansina komo aparese eskrito enel livro de Shemot. Kada djudio kale ke melde a sus ijos este afito. La Agadá tiene eskrita la istorya de todo este afito istoriko, el kualo definió al puevlo djudio komo tal, endemas de las tefilot, kantikas i reflanes djudios espesiales de este hag. En verdad no egziste un teksto uniko de Agadá; kada komunita djudia i minhag tiene sus versiyon, asigun la orientasiyon del haham de kada kal. Afilu entreprisas e institusiones pueden tener su propio teksto partikolar de Agadá.

Kateggoría:Pesah
Kateggoría:Literatura djudia
Kateggoría:Vikipedya:Artikolos kon grafia ladina
Esnoga de Sarajevo

La **Esnoga de Sarajevo**, (en lingua bosnia **Sinagoga u Sarajevu**) es la unika esnoga ke fonksiona oy endiya en la sivdad de Sarajevo. Fue fraguada enel anyo 1902, en la beira sud del rio Miljacka.

## Istorya
Se konose de una esnoga sefardi yamada *Sijavuš-pašina daira* o *Velika avlija*, fraguada enel anyo 1581 shukur ala kontribusiyon del *beglerbeg* Sijamuš-paša, el kualo deseyó ayudar akeyos myémbros proves de la komunita djudia de Sarajevo. Ala fin del syéklo XVI, la frágua era la priméra esnoga de la sivdad. La frágua fue kemada en los anyos 1679 i 1778, ma kada vez fue rekonstruyida. Endagora oy fonksiona komo un muzeyo djudio. Al lado de eya se topa la Mueva Esnoga (Novi Hram), la kuala es uzada komo una galeriya de arte de la Komunita djudia de Sarajevo. Enel anyo 1932 fue aperturada *Il Kal Grande*, konosida komo la esnoga mas grande i ornada de todos los Balkanes, ma fue destruyida por los Nazis enel anyo 1941.  

Los djudios ashkenazis arrivaron a Sarajevo kon el Imperio Ostro-Ungario a finales del syéklo XIX. En 1902, el arkitekto Karl Pařik, desinyó una esnoga para la komunita ashkenazi, en estil Moro, kon munchos ornamyentos. Esta esnoga tiene grandes arkos i dekorados. El techo alto de la esnoga esta adornado kon una estreya de 10 puntas. Ala entrada, una menora de piedra aze memoria al 400eno aniversário de los djudios en Bosnia i Hersegovina.

## Referensias


## Ver endemas
* Istorya de los Djudios en Bosnia i Hersegovina

## Atamientos eksternos

* Bosnia and Herzegovina: Ashkenazi Synagogue, (International Student Travel Confederation)

Katēggoría:Esnogas
Katēggoría:Sarajevo
Kateggoría:Vikipedya:Artikolos kon grafia ladina
Monoteizmo

El **monoteizmo** es la kreensya en la egzistensya de un solo Dio. El biervo proviene de dos biervos grégos: "mono", ke sinyifika "solo" i "théos", ke sinyifika "Dio". 

Enel monoteízmo, "Dios" sinyifika el ser supremo, el kriador del olam, relasionado kon ideas i konseptos filosófikos, distinto a un ser umano o kon atributos antropomórfikos, nombres, i afilu orijin etniko. El monoteízmo es diferente del politeízmo en ke es la kreyensya en la egzistensia de varios dioses. Las relijiones monoteístas estan opozadas avyertamente al politeízmo.


Kateggoría:Teolojiya
Kilisia Katolika

La **Kilisia Katolika Apostólika** es la Kilisia kristyana más grande del mundo, kon 1.181 milyones de fiyeles, el 17,40% de la povlasión mondiala, asigún los datos arekojidos por el Anuario Pontifisio del anyo 2011 relasionados kon el anyo 2009. La su sede se topa en la Sivdad del Vatikano, i está liderada por el Papás, el kualo resive el titolo de onor de *Su Santidád*. El aktual papás es Leo XIV, nombre ke tomó el Kardenal Robert Francis Prevost dospues de ser eskojido.

## Referensias


Kateggoría:Relijion
Grêmio Esportivo Brasil

El **Grêmio Esportivo Brasil**, amijor konosido komo **Brasil de Pelotas** es un ekip de futbol brasiliano de la sivdad de Pelotas enel Estado de Rio Grande do Sul. Fue fondado enel anyo 1911 i djuega en la Lega Brasiliana de Serie C.

### Torneos estatales ofisialos
* **[[Kampeonato Gaúcho]] (1)**: 1919

## Atamientos eksternos
* Oja web ofisiala
* Twitter ofisial

Kateggoría:Ekipos de futbol de Brasil
Kateggoría:Brasil
Kateggoría:Vikipedya:Artikolos kon grafia ladina
Budizmo

El **budizmo** es una relijion sin Dio  ke pertenese ala famiya dhármika i asigún la filosofiya indista, de tipo *[[nastika]]*. El budizmo kresio en la istorya asta dezvelopar la gran diversidad aktuala de eskolas i práktisas. 

### Las Katro Novles Vedrades
Asigun el budizmo, las katro nobles vedrades son:
# La vida tiene duḥkha (sufrimyénto, tristesa o truvlamyénto).
# El orijin del sufrimyénto es el tṛṣṇā (dezeyo).
# El sufrimyénto puede akavarse kuando se akava su kavza.
# El novle kamino es el modo para akavar el sufrimyénto.

## Referensias


Katēggoría:Relijion
Katēggoría:Budizmo
Kateggoría:Vikipedya:Artikolos kon grafia ladina
Induizmo

El **induizmo** es una tradision relijioza de la India. En sánskrito se konose komo *sanātana [[dharma]]* ("relijion eterna") o *vaidika dharma* ("menester védiko").

## Etimolojiya

Orijinalmente el biervo viene del biervo persa *indú*, ke era la manera en ke los persas dezían el nombre del rio Sindhu (en kastilyano, el río Indo, el kualo era antes la frontiera de Indostan). Se yama «induizta» a la persona ke praktika alkuna de las relijiones del induizmo, ma endemas desinya a ken aze parte de la kultura induizta.

El fákto de ke la majorita de la povlasion de la India tiene esta relijion, endjunto kon el dezeyo de evitar ke el biervo "indio" (el kualo es uzado para desinyar endemas a los avitantes nativos de Amerika) aze ke seya zor azer una diferensia entre desde "indio" o "indu" para yamar a los avitantes de la India. 

Katēggoría:Relijion
Katēggoría:India
Kateggoría:Vikipedya:Artikolos kon grafia ladina
Katēggoría:Induizmo
Sihizmo

El **sihizmo** es una relijion india dezvelopada de la gerra ideolojika entre el induizmo i el islam. A los ke tienen esta relijion son yamados **sihes** o **sikhs**.

Kateggoría:Sihizmo
Kateggoría:Relijion
Kateggoría:Monoteizmo
Kateggoría:Relijion en la India
Kateggoría:Vikipedya:Artikolos kon grafia ladina
Repuvlika Demokratika del Kongo

La **Repuvlika Demokratika del Kongo** (**République Démocratique du Congo** en fransez, **Repubilika ya Kongo Demokratika** en kikongo, **Jamhuri ya Kidemokrasia ya Kongo** en kiswahili, **Republiki ya Kongo Demokratiki** en lingala i **Ditunga dia Kongu wa Mungalaata** en tshiluba), es un payis de Afrika Sentrala ke era yamado Zaire entre los anyos 1971 i 1997. Se topa en la rejion de los grandes lagos de Afrika; es el tréser payis más grande del Kontinente. El payis tiene sus frontieras kon la Repuvlika Sentroafrikana i Sudan del Sud al nord; kon Uganda, Ruanda, Burundi i Tanzania al este; kon Zambia i Angola al sud i kon la Repuvlika del Kongo al oeste. Tiene akseso a la mar a traverso de una chika franxa de 40 km de beira enel Oseano Atlantiko, enel Golfo de Ginea.

## Etimolojiya
El nombre "Kongo" tiene el su orijin en los aborijinos Bakongo, los kualos biven a la beira del Rio Nzadi o Zaire, el kualo tuvo su nmbre trokado por los Portugezes komo Rio Kongo.

## Istorya
La RDK tiene una lunga i rika istorya, la kuala tiene sus empesijos kon la arrivada de los priméros bantus a la rejion, la kuala se dezvelopo para trokarsen el Reino del Kongo, enel syéklo XV.

## Atamientos eksternos


Katēggoría:Afrika
Katēggoría:Paizes
Karibe Neerlandez

Se yama **Karibe Neerlandez** (neerlandez: *Caribisch Nederland*; en papiamento *Hulanda Karibe*) a la rejión del Reyno de los Payises Bashos konformada por las isolas de Bonaire, Sint Eustatius i Saba, konosidas desde Oktubre de 2010 komo **isolas BES**, aziendo *Munisipalidades Espesialas* ariéntro del Reino de los Payises Bashos.

Bonaire se topa al este de Aruba i Kurasao (isolas ke son payises otonomos del Reino), frente a la beira de Venezuela. Sint Eustatius i Saba se topan al sud de Sint Maarten i al noroeste de Saint Kitts i Nevis. El Karibe Neerlandez tiene unos 21.000 avitantes i un área de 328 km2, algo menos de 1/100 de los Payises Bashos de Evropa. 

## Administrasion
Asigún la Ley de Entidades Públikas, Bonaire, Sint Eustatius i Saba (*Wet openbare lichamen Bonaire, Sint Eustatius en Saba*, en lingua neerlandeza) i de akódro kon el Artikolo 134 de la Konstitusiyon de 1815 del Reino de los Payises Bashos, por ser Munisipalidades Espesialas, no azen parte de dinguna provinsia de los Payises Bashos. A su vez, van estar basho el kudio del Buró Nasional del Karibe Neerlandez (*Rijksdienst Caribisch Nederland*, en lingua neerlandesa).

Katēggoría:Paizes Bashos
Katēggoría:Karibe Neerlandez
Lingua olandesa

La **lingua olandeza** es el lashon de la lingua neerlandesa avlado en las provinsias de Olanda del Nord i Olanda del Sud, en los Payises Bashos. Jenera konfuzyon el su nombre, deke munchas veses los Payises Bashos son yamados Olanda. En djudeo-espanyol se uza "**neerlandez**" espesialmente en tekstos akadémikos i ofisiales, mientres ke "**olandez**" es el nombre uzado enel avla informala,  i "**flamenko**" es uzado para yamar al lashon de la lingua neerlandesa avlado en Flandes (Beljika). Los tres biervos azen referensia jeneralmente a la misma lingua, ma "olandez" i "flamenko" también son uzados para espesifikar el lashon.

El lashon olandez es el lashon mas paresido a la lingua neerlandesa *standard*, espesialmente el de la sivdad de Haarlem.

Kateggoría:Paizes Bashos
Kateggoría:Lingua neerlandesa
Kateggoría:Linguas jermanikas
Lingua ofisiala

Una **lingua ofisiala** es akeya lingua establesida para su uzo en dokumentos ofisiales, en la Konstitusiyon i leyes de un payis i sus rejiones. Endemas, es la lingua uzada en los afitos del govierno i la administrasion sitizena, en los djuzgos i la entreprisa privada. Endemas puede ser la lingua para la edukasiyon i amebzamyento ofisial, tanto para las eskolas publikas komo privadas.

## Istorya
La lingua ofisiala tiene una relasion huerte kon la definision de Estado-nasion. Para munchos, un Estado esta definido linguistikamente diferente frente a otras komunitas, lo kualo dio orijin a dos aspektos enel nasionalizmo  enel syéklo XIX:
# La fin de un estado kon munchas linguas, komo el Imperio Ostro-Ungario, ande kada grup etniko tenía el menester de kriar estadios nasionales bazados en komunitas linguistikas; o
# un elemento integrador, komo era la unifikasiyon de avitantes de una misma lingua espartidos por varios payises; ansina era la situasion de Almania antes de la kriasion enel anyo 1871 del Imperio Alman i la baza de la politika nasionalsozialista del Treser Reich de Adolf Hitler. Endemas, en Italia, poko tyempo dempues de la su unifikasiyon, las eskolas publikas unifikaron los lashones rejionales en una lingua italiana *standard*, lo kualo ayudó a kriar la idea de un Estado Nasional.

En alkunos payises, la definision de "lingua ofisiala" puede ser tan huérte komo para azer ke las povlasiones ke no la avlan en otras rejiones del payis, piedran sus diritos o afilu no ser konsiderados sitizenos si no se ambezan la lingua nasionala.

Kateggoría:Linguistika
Kateggoría:Politika
William Shakespeare

**William Shakespeare** (nasido en Stratford-upon-Avon, Warwickshire, Reyno Unido, 26 de Avril de 1564 - 3 de Mayo de 1616, Stratford-upon-Avon, Warwickshire, Reyno Unido) era un eskritor, poeta i aktor inglez. Yamado alkunas veses komo *Bardo de Avon*, Shakespeare es konsiderado el eskritor más emportante en lingua inglesa i uno de los mas emportantes de la literatura universala.

La *New Encyclopædia Britannica* amostra ke "munchos lo konsideran el amijor eskritor de dramas de todos los tyempos. Sus ovras [...] son apresentadas más veces i en mayor número de payises ke las de kualunke otro eskritor". Las ovras de Shakespeare estan tresladadas a las prinsipalas linguas del mundo. Endemás, munchas frasas kitadas de las sus ovras son parte del uzo kuotidiano, tanto en la lingua inglesa komo en otras linguas. 

## Referensias


Katēggoría:Eskritores
Katēggoría:Lingua ingleza
Katēggoría:Poetas
Kateggoría:Vikipedya:Artikolos kon grafia ladina
Pynchas Brener

**Pynchas Brener** es el Rabino Shefe Ashkenazi de la sivdad de Caracas, Venezuela, desde la anyada de 1967. Ambezó en la Yeshiva University i endemas izo su Master en la Universita de Columbia; endemas tiene un PhD *[[honoris causa]]* de la Universita Bar Ilan. El haham Brener es el presidénte del Komité de Relasiones entre Kilisias i Esnogas en Venezuela, myémbro del Konsexo de Direktores de la Universita Bar Ilan en Israel. Endemas es el otor de munchas ovras ensima del djudaismo, komo *El Diálogo Eterno*, *Las Escrituras: Hombres e Ideas* i *Fe y Razón*, todas publikadas por el Departamento de Edukasiyon i Kultura enel Galut de la la Organisasion Zionista Mondiala. Endemas tiene publikadas *Tradición y Actualidad* i *Luto y Consuelo*, de Editorial Boker, i *La fe y la Intuición*, la uala es publikada por Monte Ávila Editores en Caracas. Endemas eskrivió endjuntamente kon Marianne Beker i Thea Segal, la ovra *Las sinagogas se abren al mundo*

Endemas eskrive en djurnales de Venezuela komo El Nacional, El Universal i enel djurnal settimanal de la komunita djudia venezuelana, Nuevo Mundo Israelita.

## Ovras
*El Diálogo Eterno
*Las Escrituras: Hombres e Ideas
*Fe y Razón
*Tradición y Actualidad
*Luto y Consuelo
*La fe y la Intuición
*Las sinagogas se abren al mundo (eskrito endjuntamente kon Marianne Beker i Thea Segal)

## Referensias


Kateggoría:Venezuelanos

Kateggoría:Djudios de Venezuela
Asosiasion Yisraeliana de Venezuela

La **Asosiasion Yisraeliana de Venezuela** (en lingua kastilyana **Asociación Israelita de Venezuela**) es la sosyeté a la kuala pertenesen los myémbros de la komunita sefardi de Venezuela. Fue fondada enel anyo 1930 .

## Esnogas
*Esnoga Tiferet Israel (esnoga prinsipala)
*Esnoga Tiferet Israel del Este

## Esnogas asosiadas
*Esnoga Bet El
*Esnoga Bet Aaron
*Esnoga Or Torá
*Sentro Bet Shemuel
*Sentro Bet Shemuel del Este
*Esnoga Bet Avraam	
*Esnoga Keter Torá
*Esnoga Magen David
*Esnoga Shaaré Shalom

## Yeshivot i eskolas asosiadas
*Kolel Nahalat Yaakov
*Colegio Sinai	

## Ver endemas
*Sentro de Estudios Sefardis de Caracas
*Muzeyo Sefardí de Caracas
*Union Yisraeliana de Caracas
*Konfederasion de Asosiasiones Yisraelianas de Venezuela

## Atamientos eksternos
*Oja web de la Asosiasion Yisraeliana de Venezuela

## Referensias


Kateggoría:Komunitas djudias
Kateggoría:Venezuela
Johannes Gutenberg

**Johannes Gutenberg** era un almán ke dezvelopó la priméra imprimeriya de tipos moviles en Evropa enel anyo 1450. Johannes Gutenberg nasió en Magunsia, Almania, entre las anyadas de 1398 i 1400 la kaza *zum Gutenberg*. La su alkunya vedradéra era *Gensfleisch*. Era ijo del komersante Friele Gensfleisch, el kualo tomó la alkunya **zum Gutenberg** enel anyo 1420, i de Else Wyrich, ija de un merkader. 

Kateggoría:Imprimeriya
Kateggoría:Almanes
Imperio Bizantino

Se konose komo **Imperio bizantino** o **Imperio Bisantino** al **Imperio romano de Oryente**. La sivdad kapitala de este Imperio kristiano era Konstantinopla (en grégo, Κωνσταντινούπολις, oy endiya Estambol) i del su nombre antiko, **Bizansyo**, fue kriado el nombre *Imperio bizantino* por los akademikos de los syéklos XVII i XVIII.

Anke era la kontinuasion de la rejion oryentala del Imperio Romano, el su dezvelopamyénto en una entidad kulturala diferente de Oksidente se puede ver komo una serie de afitos ke tuvieron el su empesijo kuando el emperador Konstantino I el Grande yevó la kapitala a la antika Bizansyo (a la kuala trokó el nombre por *[[Mueva Roma]]* i dempues se iva yamar Konstantinopla); mas adelántre kon la division definitiva del Imperio Romano en dos partes dempues de la muerte de Theodosios I enel anyo 395, i la fin enel anyo 476 del Imperio Romano de Oksidente; enel syéklo VII, basho el kontrolo del emperador Eraklios I, el kualo izo trokos a las huérsas armadas i eskojió el grégo komo lingua ofisiala, kon lo kualo el Imperio se iso muy diferente al viejo Imperio romano.

Algunos akadémikos, komo Theodor Mommsen, dizen ke asta Eraklios egzistió el *Imperio romano de Oryente* i dempués de este emperador egiztió el *Imperio bizantino*, el kualo egzistió asta el anyo 1453. De fákto, Eraklios se kitó el titolo imperialo de «Augustos» para ser yamado *basileus* (biervo grégo ke sinyifika "rey" o "emperador"), títolo ke los emperadores bisantinos uzaron asta los ultimos diyas del Imperio. Endemas trokó el uso de la lingua latina por la lingua grega enel anyo 620 i dempues del su reinado, el imperio bizantino se izo definitivamente grégo.

Durante los mil anyos ke egzistio, el Imperio defendió al kristianismo i a Evropa Oksidentala de la arrivada del Islam. El Imperio fue endemas uno de los prinsipales sentros komersiales del mundo, teniendo parás bazada enel oro ke era uzada por toda la mar Mediterraneo. Tuvo muncha enfluensia en las leyes, politika i kostumbras de gran parte de Evropa i del Medio Oryente, i shukur a el imperio se guadraron munchas ovras de literatura i sientifikas de la epoka, tanto de Oryente komo se Oksidente.

## Atamientos eksternos

* Byzantium: estudios sobre Bizansyo en Internet 
* «¿Kualo es un bizantino?» por Prof. Clifton R. Fox 
* «Dodze líderes bizantinos», por Lars Brownworth 

Katēggoría:Imperio Bizantino
Katēggoría:Kristyanismo
Katēggoría:Krusatas
Dosena Gerra Mondiala

La **Sigunda Gerra Mondiala** era una gerra desde el anyo 1939 asta el anyo 1945, entre la majorita de los payises independientes, deke se gerreyó en Evropa, Asya, Afrika, Amerika i Okeania, kon batalyas en tierra, la mar i el aire. Se dize ke yegó a ser la gerra ke mas djente amortó, kon mas de 65.000.000 de muertos.

Las prinsipalas batalyas eran en Evropa, Afrika del Nord i enel Oseano Pasifiko.

La gerra tuvo su empesijo el dia 1 de Sentyabr de 1939 kon la invasion a Polonia por el Tresér Rayh (tambien konosido komo Almania Nazi), anke algunos akademikos akspetan el 3 de Sentyabr, kon la deklarasiyon de guerra de Fransia i del Reyno Unido en kontro del Tresér Reich. Alkunos istoriadores akseptan el su empesijo en la Kina enel anyo 1937, kon la invasion Japoneza. Endemas, la Gerra Sivil Espanyola enel anyo 1936, es una de los afitos ke inisiaron la Sigunda Gerra Mondiala, ansina komo el *[[Anschluss]]* (la aneksiyon de Ostria por el Tréser Rayh) i de Chekoslovakia enel anyo 1938 dempués de los *[[Akódros de Munih]]*.

La guerra akavó el 2 de Sentyabr de 1945, kon la rendision inkondisionala de Japon. La su fin izo en konsekuensa la fin de las ideas del nazismo en Almania, del fachizmo en Italia i del militarizmo ekspansyonista en Japon. Endemas, anke la ONU fue kriada komo konsekuensa de la gerra, la Gerra Friya entre los Estados Unidos i la Union Sovyetika partió a la Evropa por 50 anyadas. Endemas dezvelopó los prosesos de deskolonizasiyon de las kolonias evropeas. Tambien es emportante, deke kon los Djuzgos de Nuremberg i otros djuzgos se kriaron las bazas del Dirito Penal Internasional.

## Atamientos eksternos

Kateggoría:Vikipedya:Artikolos kon grafia ladina
Katēggoría:Sigunda Gerra Mondiala
Katēggoría:Gerras
Vino

El **vino** (del biervo latino *vinum*) es una bevida kitada de la uva (*[[Vitis vinifera]]*) por modre de la fermentasiyon del su mosto o suko. Esto se aze kon la aksion de levaduras ke trokan el asukar kontenida en la fruta en alkoól etíliko i gas en forma de dióksido de karbono. El asukar i los ázidos ke tiene la fruta de la *Vitis vinifera* aze ke se dezvelope la fermentasion, afilu el vino es una suma de un kondjunto de faktores: klima, latitud, altitud, oras de luz, ets. Se kreye ke un 66% de la produksiyon mondiala de la uva es uzada para produsir vinos; anke sólu 0,5% del suelo kultivable enel mondo es uzado para kultivar uvas para azer vino. 

## Rejiones ande el vino es produzido
Jeneralmente, el vino es asosiado kon akeyas rejiones ke tienen un klima mediterráneo, ma en algunas rejiones de Evropa Sentrala, Evropa Oksidentala, Amerika del Nord i Amerika del Sud kon otros klimas se produsen vinos.

## Referensias


## Atamientos eksternos

* Ansiklopedya del Vino - Ansiklopedya libbera ensima de el vino 
* VNC - Konosensya avansada del vino. Creative Commons (CC) 

Kateggoría:Bevidas
Kateggoría:Vino
Aruba

**Aruba** es una isola de las Antiyas Menores, la más oksidentala del grupo de Sotavento, ke se topa a 25 km al nord de la peninsola de Paraguaná, al noroeste de Venezuela i al sud de la mar Karibe, al oeste de la isola de Kurasao. Izo parte de las Antiyas Neerlandesas, anke desde el 1 de Djenero de 1986 es un payis otónomo adiéntro del Reyno de los Payises Bashos,  separada de las Antiyas Neerlandesas. 

Aruba no aze parte de la Union Evropea, komo otros territorios tales komo Groenlandia (Dinamarka), Polinesya Franseza (Fransia) i Isolas Kaiman (Reyno Unito). Afilu egzisten otros territorios eksteriores a la Evropa basho kontrolo de payises de la Union Evropea, ke azen parte de esta, komo la Guayana Franseza en Amerika del Sud). Ma todos los sitizenos de Aruba tienen pasaporto neerlandez, i por esto los sitizenos arubanos tienen los mismos diritos ke los otros sitizenos de la Union Evropea. 

## Linguas
Las linguas ofisialas de la isola son la lingua neerlandesa i el papiamento.

Kateggoría:Paizes Bashos
Kateggoría:Karibe Neerlandez
Itsak Algazi Efendi

**Itsak Algazi Efendi** (en lingua turkana **İzak Algazi Efendi**) era uno de los hazanim mas konosidos de la Turkiya i del mundo.

## Orijin
Itsak Algazi nasió en la sivdad de Izmir el 24 de Avril de 1889, en una famiya sefardi. El su padre, Salomon Algazi i su papú ean unos de los mas konosidos hazanim en las esnogas de la sivdad i del Imperio Otomano. Ambezó musika klasika otomana kon los maestros djudios Shem Tov Shikar i Hayyim Alazraki i dempues de su semiha, fue moré i direktor de la yeshiva Hillel en la máale de Karataş, en Izmir. Enel anyo 1918 se espozó kon la sinyora Regina.

## Vida en Estambol
Enel anyo 1923, Itsak se fue a bivir kon su famiya a Estambol, para lavorar en la esnoga Neve Shalom. Alyí konosio i fue maestro del hazan Isak Maçoro. Itsak Algazi bivio diez anyos en la komunita djudia de Estambol i alyí fue una de las figuras más emportantes. Endemas es konosido su entereso por amijorar la edukasiyon djudia, las eskolas de la komunita i las relasiones entre la komunita i la djoven repuvlika turkana. Lavoró kon munchos maestros de la musika klasika turkana, endemas de eskritores i de istoriadores turkanos. Atatürk tenia admirasion por Itshak  i su konosensya de la kultura, la musika i la istorya turkana.

## Haham en Paris i en Montevideo
Ma Isak Algazi dechdió enel anyo 1933 no tornar a la Turkiya i se fue a bivir a Paris por dos anyos, ande fue el haham de la Gran Esnoga de Paris. En 1935 se fue a bvir a Montevideo, Uruguay, ande bivió asta la anyada de 1950, kuando murió.

## Diskografiya
*Edwin Seroussi, *The Life and Music of Rabbi Isaac Algazi from Turkey*, Renanot, Jerusalem, 1989 (with two cassettes ed. Ezra Barnea and Edwin Seroussi)
**Cantor Isaac Algazi - Sweet Singer Of Israel* (2002), Wergo 
**Isaac Algazi Efendi - Osmanlı-Türk ve Osmanlı-Yahudi Musıkisinin Büyük Sesi* (2004), Kalan Müzik 

### Kantikas
#### En Ivrit
* 	Aben Yakir li Efraïm   
*	Adonaï Chamahti	   
* 	Adonaï, Adonaï El Rahoum	   
* 	Aïom Arath Olam	  
* 	Ana Ke Av Zedoni  
* 	Attikva   
* 	Avinou Malkenou 
* 	Ayom arat olam 	     
* 	Bemossae Yom Menouha   
* 	Eli Eliyahou	   
* 	Elo Yichan-Mafterim	   
* 	Kamti	   
* 	Kamti beachmoret
* 	Karev li chenat goel	   
* 	Kidouch Chel Chavouoth	   
* 	Kidousch
* 	Livriteha Schohem Zevoul   
* 	Ohila La-El	
* 	Petiha Allela Chem    
* 	Seou Chearim	   
* 	Seou Siona Nes Vedeghel	   
* 	Teromen Bath Rama	   
* 	Ya chimha aromimha	   
* 	Yede rachim nehelachim	   
* 	Yessav a El	   
* 	Yichlah Michmaïm-Mafterim

#### En Djudeo-espanyol
* 	Al Dio alto	   
* 	Alma mia	     
* 	Ay Mansévo	   
* 	Cantica de achoughar	     
* 	Ditcho me avian   
* 	El Dio alto	   
* 	El parido	   
* 	En anio de 644	   
* 	Es Razon de Alavar	   
* 	Famiya de luto	   
* 	Hombre en ke te lo kontienes   
* 	Imafes   	   
* 	Ir me kero la me madre	   
* 	Kantez amargos	   
* 	Ken konossio mi manseves	   	   
* 	La Ketuba de la ley   
* 	Malanya Tripa di Madre	    
* 	Ombre en qué té lo contienes	    
* 	Quando los Riccos   
* 	Reyna de la Grasia	      
* 	Reyna de la grazia	   
* 	Se olvidan	   
	
 
## Referensias


Kateggoría:Hahamim
Kateggoría:Hazanim
Kateggoría:Sefaradim‎
Kateggoría:Djudios de Turkia
Barbúnya

Se yama **barbúnya** (*Mullus barbatus*) a un pishkado chiko ke se topa espesialmente en las mar Mediterraneo i en las aguas de la mar del Nord; komo la su karne es paresida a la del salmon se le yama a veses *salmoniko*. Es un pishkado kon barbas. Mide entre 10 i 15 sm. Alkunas espesies de barbúnyas krusaron el Kanal de Suez i yegaron asta la Kina, Japon, Ostralya i Mueva Zelanda. En los payises de Oksidente se azen las barbúnyas fritadas, al *grill* o al forno. En los payises de Asya djeneralmente se azen al vapor o en un gizo.

## Referensias

* **Mediterranean Seafood**. Por Alan Davidson. Penguin Books, 1972. ISBN 0-14-046174-4

## Atamientos eksternos

* Profundo estudio de la Universidad de Cataluña sobre ambas especies - 

Kateggoría:Pishkados
Kateggoría:Vikipedya:Artikolos kon grafia ladina
UNESCO

La **Organizasion de las Nasiones Unidas para la Edukasiyon, la Sensia i la Kultura** (en lingua inglesa *United Nations Educational, Scientific and Cultural Organization*; yamado internasionalmente komo **UNESCO**, en lingua fransesa: "**L'Organisation des Nations unies pour l’éducation, la science et la culture**"). 

La UNESCO aze parte de la ONU. Fue fondada el 16 de Noviembre de 1945 kon el buto de kontrivuyir a la paza i la sekuritá enel mondo por módre de la edukasion, la sensia, la kultura i las komunikasiones. El akódro ke la konformó fue firmado ese diya i fue ratifikado por 20 payises  La su sede se topa en la sivdad de Paris i su direktora aktuala es  Audrey Azoulay, sitizena Franciana. La UNESCO tiene 193 myembros i 7 myembros asosiados.

Las aksiones de la UNESCO bushkan el guadradamiento de la erensia kulturala, la prensa libbera i la diversidad de los medios de informasiyon.

## Referensias


## Atamientos eksternos

* Portal Oficial de la Unesco


Kateggoría:Organisasiones internasionalas
Kateggoría:Organisasiones kulturalas
Lingua Anglo-saksona

La **lingua ingleza antika** (yamado endemas **lingua anglo-saksona**, **Ǣnglisc**) es una forma temprana de la lingua inglesa ke era avlada Inglaterra i el sud de Eskosia entre las anyadas de 425 i 1125 aproksimadamente. De esta lingua se dezvelopó la lingua inglesa modérna ke es konosida oy endiya. 

## Karakteristikas
Era una lingua fleksiva en la kuala los biervos podían trokar el su orden de modo libbero, al kontro de la lingua inglesa modérna.

## Atamientos eksternos

* Pajina para tresladar de inglez antiko a modérno
* The Electronic Introduction to Old English - Entroduksiyon al inglez antiko
* Alefbet anglo-sakson
* Bosworth & Toller, ''An Anglo-Saxon dictionary'' - diksionario de inglez antiko
* Gramátika del inglez antiko


Kateggoría:Linguas djermanikas
Kateggoría:Linguas indoevropeas
Portokal

:*Este artikolo es ensima de la fruta. Ver endemas el artikolo de la kolor [[portokal (kolor)|portokal]].*

 El **portokal** o **ranja**, es la fruta del arvole portokalero. Es una fruta sitrika, ke puede ser de una kolor ke troka entre amariyo i kolorado; esta kolor es yamada ansina portokal, por modre de la fruta. Es orijinala del sudeste de Asia, anke se adapta pishín al klima mediterraneo.

Ansina komo todas las frutas sitrikas, es rika en Vitamina C; endemas, es uzada para azer suko o para ser komidas freskas, justo kitadas del arvole.

Se dize de modo simboliko ke la persona kerida es el "medio portokal" de la otra.

Katēggoría:Frutas
Chai

El **chai** es una bevida echa kon agua buyida i las ojas del arvole de té. El biervo "chai" viene del biervo kinezo 茶, el kualo es pronunsiado de varias formas, asigun el lashon uzado del idioma kinezo. De estas, dos biervos fueron yevados a otros payises: "chá" i "té". Alkunas linguas uzaron el biervo "té", komo la lingua aragoneza i la lingua inglesa; mientres ke otras uzan la forma "chá", komo la lingua arábiga (شاي *"shai"*), la lingua portugeza, la lingua japoneza o la lingua rusa ("чай" *"chay"*).

## Atamientos eksternos

* HacerTe.es 

Katēggoría:Bevidas
Djurnal

Un **djurnal** o **jurnal** es una publikasiyon periodika kriada, editada i empresáda kada diya, la kuala tiene komo buto dar habér a la komunita. Djeneralmente, los djurnales tienen una linea editoriala konosida. Los djurnales tienen seksiones, komo habér nasionales, habér internasionales, espor, kosina, afitos, teknolojiya, literatura, relijion i opinion.

## Orijin
Enel Imperio Romano egzistia una lista de afitos, pubilkaa por el govierno, yamada *Acta Diurna* ("evenementos del diya"), enel anyo 59 a. C.. Endemas, egzistio una publikasion del govierno imperial kinezo enel anyo 713 d. C., yamada *Kaiyuan Za Bao* ("Habér meskladas"). Afilu estos primeros enshemplos de djurnales no yegaron a tner muncha reushitá asta ke el almán Johannes Gutenberg desveloó la primera imprimeriya.

Katēggoría:Djurnales
Alkazarkivir

**Alkazarkivir** (en arabo, **القصر الكبير**, **Al-Qaṣr Al-Kabīr**; en lingua fransesa, **Ksar-el-Kébir**) es una sivdad ke se topa al nord de Marroko, serka a Larache. El rio Lucus pasa a traverso de la sivdad. 

## Etimolojiya
El nombre de la sivdad sinyifika «gran palasio» o «gran alkazar».

## Istorya
La sivdad izo parte de la provinsia romana de Mauritania Tingitana, basho el nombre de *Oppidum Novum*. Enel anyo 720, la sivdad es konosida komo Ketama, lugar de paso de karavanas de merkaderes i armadas verso Andaluziya o Fez. Dempues de la Rekonkista la sivdad se troka en un asentamiento de munchos djudios i musulmanos ke eskapavan de Al-Andalus.

El afito istoriko mas konosido es la Batalya de Alkazarkivir, en la kuala fueron amortados Sebastian I de Portugal, el sultan Mulay Ahmed (Muhammad Al-Mutaxakkil) i el muevo sultan saadi Abd al-Malik, la kuala yevó ala fin los eshuérsos portugezes por konkistar Marroko.

Enel anyo 1911, la sivdad paso azer parte del Marroko Espanyol, kuando se fraguó una baza militar. Oy endiya, es una sivdad espesialmente para komersio de vedruras, kodreros i zarzevates.

Kateggoría:Lokalidades de Maroko
Kateggoría:Haketia
Katēggoría:Maroko Espanyol

## Atamientos eksternos

*Foro de Alkazarkivir
*Blog de Ksar El Kebir
Ghana

La **Repuvlika de Ghana** es un payis ubikado al oeste del kontinente Afrikano. Se topa a la beira del Golfo de Ginea. Tiene las sus frontieras al nord kon Burkina Faso, al este kon Togo, al oeste kon la Kosta de Marfil i al sud kon el Oseano Atlantiko. Ghana es el primer payis al sud del Sahara ke se izo independyente, enel anyo 1957. La su lingua ofisiala es la lingua inglesa i en algunas rejiones ensemas son avladas linguas rejionalas komo Ga, Twi, Ewe, Dagbani i Fante. El payis aze parte de las prinsipalas organisasiyones mondialas i rejionalas, komo la Commonwealth, la Komunita Ekonomika de Estados de Afrika Oksidentala i la Union Afrikana.

## Atamientos eksternos

Kateggoría:Paizes
Kateggoría:Afrika
Osasuna

El **Klub Atlétiko Osasuna** (en lingua kastilyana **Club Atlético Osasuna**; en euskera **Osasuna futbol taldea**) o simplemente el **Osasuna**, es un ekip de futbol de la sivdad de Pamplona (Navarra, Espanya). Oy endiya, el ekip djuega en la Primera Division de Espanya. Fue fondado el 17 de Noviembre de 1920, por modre de la union de dos ekips de la sivdad: el "Sportiva" i el "New Club".

La kolor del ekip es el kolorado, uzado endjuntamente kon el blu marino en sus vistidos de titular. Desde la anyada de 1967 el ekip djuega enel stadion "Reyno de Navarra" (antes yamado "Sadar"), el kualo tiene kapachitad para 19.800 espektadores.

El ekip guanyó la Kupa del Rey una vez i endemas djuegó en una edision de la Kupa de Kampeones i en katro edisiones de la Kupa de la UEFA, a la semifinal de la kuala arrivó en la temporada 2006-07. El ekip es el mas emportante de Navarra en su istorya, deke tiene djuegadas 32 temporadas en Primera Division, 33 en Sigunda i 12 en Trésera. Se kreye ke es el 17no amijor ekip de futbol de Espanya.  Asigun la IFFHS, fue el amijor ekip del mundo enel mes de Disiembre de 2006. 

## Atamientos eksternos
*Oja web del CA Osasuna

## Referensias


Kateggoría:Ekipos de futbol de Espanya
Kateggoría:Vikipedya:Artikolos kon grafia ladina
Kateggoría:Navarra